Lui posman versamel 400kg pos | Maroela Media
Twee lyke naby weermagbasis gevind
TLU SA: Soveel plaasaanvalle, -moorde al vanjaar
Ondersoek ná kleuter glo in isolasiesaal verkrag word
Polisie ondervra nog iemand oor besit van liggaamsdele
Lui posman versamel 400kg pos
‘n Posman van die Italiaanse eiland Sardinië, wat lief is vir partytjies, was glo te “lui” om pos in die oggende af te lewer en het sowat 400kg se posstuke in sy huis versamel.
“Inwoners kla al lank by die polisie dat hulle honderde stukke belangrike dokumente nie ontvang nie, het Gianni di Carlo, plaaslike polisiebeampte, aan AFP gesê. “Ons is na sy huis toe en het op ‘n groot hoeveelheid pos in sy motorhuis afgekom. Ons het posstukke van sowat 400kg altesaam opgespoor.” Sommige van die posstukke dateer glo tot vier jaar gelede.
Die 50-jarige posman in Mores, ‘n dorpie van 2 000 mense in Sardinië, staar tot drie jaar gevangenisstraf in die gesig vir “pos-diefstal”.
“Hy het soos ‘n goeie ou gelyk, maar hy het laat aande gehad en bietjie te veel gedrink. Miskien is dit hoekom hy so lui was,” het Fidel, eienaar van ‘n plaaslike hotel, gesê.
“Ek dink hy wou net nie werk nie,” het ‘n plaaslike haarkapper gesê.
Ek dink met die posstaking hier by ons wat sowat drie maande geduur het, het “lui” poswerkers TONNE pos laat ophoop. Ek het in die week nog ‘n posstuk gekry met die datum 1 Maart 2013 binne in geskryf. In Maart was my posbus tot oorlopens toe vol en het ek oorsese kerskaarte gekry wat vroeg in November in die VK en VSA gepos was.